આ કાયદો બની ગયા બાદ આખા દેશમાં લાગુ કરી દેવામાં આવશે. આ વિધેયક હવે નેશનલ એસેમ્બલીમાં રજુ કરવામાં આવશે. જ્યાં સત્તાધારી પાકિસ્તાની મુસ્લિમ લીગ નવાઝ (પીએમએલ-એન)નાં સમર્થનથી તે પસાર થાય તેવી શક્યતાઓ છે. હિંદુ સમુહ માટે લાંબા સમયથી રણનીતિ ઘડવામાં આવી હતી. જો કે આ વિલંબ અંગે સંસદીય સમિતીનાં અધ્યક્ષ ચૌધી મહેમુદ બશીરે માફી માંગી હતી. તેમણે જણાવ્યું વિલંબ આપણા મુસ્લિમો અને ખાસ કરીને નેતાઓ માટે યોગ્ય નહોતું. આપણે કાયદો બનાવવાની જરૂર હતી. ન કે તેને અટકાવવાની. જો 99 ટકા લોકો માત્ર એક ટકા લોકોથી ડરી જાય છે તો આપણે પોતાની અંદર ઉંડે સુધી સંશોધન કરવાની જરૂર છે. આપણે પોતે શું હોવાનો દાવો કરી રહ્યા છીએ અને આપણે છીએ શું ?